U-I-239/09
Natisni
Opravilna št.:
U-I-239/09
Datum odločitve:
28. 1. 2010
ECLI:
ECLI:SI:USRS:2010:U.I.239.09
Akt:
Zakon o kmetijskih zemljiščih (Uradni list RS, št. 55/03 – ur. p. b.) (ZKZ), 2. odst. 115. čl.
Izrek:
Pobuda za začetek postopka za oceno ustavnosti drugega odstavka 115. člena Zakona o kmetijskih zemljiščih (Uradni list RS, št. 55/03 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ljubomir Čermelj, Ajdovščina
Datum vloge:
21. 10. 2009
Vrsta odločitve:
sklep
Vrsta rešitve:
zavrženje
Dokument:
US29000
Dokument v PDF obliki:
U-I-239-09.pdf
126 KB
Prenesite datoteko
U-I-239/09-4
28. 1. 2010
SKLEP
Ustavno sodišče je v postopku za preizkus pobude Ljubomirja Čermelja, Ajdovščina, na seji 28. januarja 2010
sklenilo:
Pobuda za začetek postopka za oceno ustavnosti drugega odstavka 115. člena Zakona o kmetijskih zemljiščih (Uradni list RS, št. 55/03 – ur. p. b.) se zavrže.
Obrazložitev
1. Pobudnik izpodbija drugi odstavek 115. člena Zakona o kmetijskih zemljiščih (v nadaljevanju ZKZ). Po vsebini zatrjuje, da je v neskladju z 2., s 14. in 155. členom Ustave. Pravni interes utemeljuje z navedbo, da je bila izpodbijana zakonska določba uporabljena v komasacijskem postopku, v katerem je upravni organ druge stopnje zavrnil pritožbo pobudnikovega pravnega prednika zoper odločbo upravnega organa prve stopnje, kar izkazuje z listinami, ki jih prilaga pobudi. Predlaga, naj Ustavno sodišče izpodbijani drugi odstavek 115. člena ZKZ dopolni "z revalorizacijo prejete odškodnine od časa začete komasacije do izdaje odločbe o odškodnini in zakonite zamudne obresti".
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik